# Cherepon

El cherepon (o chiripon, o kyerepong, o okere) és una llengua guang meridional que parlen els cherepons a la regió Oriental de Ghana. Hi ha entre 111.000 (2003) i 145.000 parlants de cherepon. El seu codi ISO 639-3 és cpn i el seu codi al glottolog és cher1271.

## Família lingüística

El cherepon és una de les llengües guangs meridionals. Les altres llengües que, segons l'ethnologue i el glottolog formen part d'aquest subgrups de les llengües tanos que formen part de les Llengües nigerocongoleses, les llengües kwa són: l'awutu, el gua i el larteh. Totes aquestes llengües es parlen a Ghana. Segons el glottolo el cherepon i el gua formen el subgrup de les llengües gua-cherepon, que són llengües gua Hill Sud juntament amb el larteh les quals formen, juntament amb l'awutu, el grup de les llengües guangs meridionals.

## Situació geogràfica i pobles veïns

Els cherepons tenen el territori a l'est de la ciutat de Koforidua, al nord dels Lartehs, entre les zones de les llengües ga i twi, a la regió Oriental de Ghana.
Segons el mapa lingüístic de Ghana de l'ethnologue, el territori cherepon està situat al nord-est d'Accra, no gaire lluny del riu Volta. Els cherepons són veïns amb el territori dels dangmes al nord i est, dels lartehs al sud i dels àkans a l'oest i sud-oest. El territori dels ga no està gaire lluny, al sud, després del territori dels lartehs.

## Gramàtica

En la gramàtica del cherepong el verb inclou inflexió verbal, realitzada generalment mitjançant la variació del to; encara que de vegades també es realitza mitjançant afixos.

### Sistema fonològic

El cherepong comparteix el mateix sistema fonològic amb la resta de llengües Kwa
    bilabial alveolar palatal velar labiovelar Oclusiva *p *t *kʷ Implosiva sorda *ƥ *ƭ *ƙ *ƙƥ sonora *ɓ *ɗ *ʄ *ɠ *ɠɓ aproximante *ʋ̃, *ʋ *l̃, *l *y, *ỹ *ɰ̃, *ɰ *w̃, *w nasal *m *n *ɲ *ŋ *ŋʷ
Les vocals es divideixen en orals /*i, *ɪ, *ɛ, *a, *ɔ, *ʊ, *u/ i nasals /*ĩ, *ɪ̃, *ɛ̃, *ã, *ɔ̃, *ʊ̃, *ũ/.

## Lèxic

Els numerals del cherepong reconstruïts a partir del subgrup de llengües protou-tano:
    '1'*-kʊ̃ '2'*-wiã*-ɲuã '3'*-sã '4'*-nã '5'*-nũ '6'*-siã '7'*-suŋu '8'*-wɔcwɛ '9'*-kolã '10'*du*bu-lu

## Sociolingüística, estatus i ús de la llengua

El cherepon és una llengua vigorosa (EGIDS 5a): Tot i que no està estandarditzada, la utilitzen persones de totes les edats i generacions tant en l'entorn de la llar com en l'entorn social en totes les situacions. No hi ha escriptura en cherepon. Els cherepons també parlen l'àkan.

## Referències

* 1 2 3 4 «Cherepon. A language of Ghana». ethnologue. [Consulta: 16 març 2015].
* 1 2 «Language: Cherepon». joshuaproject. [Consulta: 16 març 2015].
* 1 2 «Language: Cherepon». glottolog. [Consulta: 16 març 2015].
* ↑ «South Guang». ethnologue. [Consulta: 16 març 2015].
* ↑ «Mapa lingüístic de Ghana. El Cherepon és el número 68». ethnologue. [Consulta: 16 març 2015].
* ↑ «Cherepon in the Language Cloud» (en anglès). ethnologue. [Consulta: 16 març 2015].

## Bibliografia i enllaços externs

* Rapp, Eugen Ludwig. 1939. Sprichwörter der Kyerepong von Apirede (Guang Studien I). Mitt. de Ausland-Hochschule i de la Universitat de Berlín 42. 127-158.
* Cherepong a Ethnologue
* Cherepon in Ghana. The Joshua Project

## Enllaços externs

* Cherepon al multitree